
Parlamentul României

Camera Deputaţilor

	Comisia pentru transporturi şi infrastructură


         Bucureşti, 11 mai 2022
         Nr. 4c-4/79/2022
BIROUL PERMANENT 
AL CAMEREI DEPUTAŢILOR


Vă înaintăm, alăturat, Raportul asupra proiectului de Lege pentru ratificarea Convenției privind Organizația Internațională de Asistență Maritimă pentru Navigație, deschisă spre semnare în perioada 27 ianuarie 2021 – 26 ianuarie 2022, semnată de România, la Paris, la 23 septembrie 2021, transmis Comisiei pentru transporturi și infrastructură pentru dezbatere pe fond, cu adresa nr. PLx 217/2022 din 26 aprilie 2022.

PREŞEDINTE,

Cătălin Drulă

Parlamentul României

Camera Deputaţilor
Comisia pentru transporturi şi infrastructură
           Bucureşti, 11 mai 2022
           Nr. 4c-4/79/2022
PLx 217/2022
R A P O R T   

 asupra proiectului de Lege pentru ratificarea Convenției privind Organizația Internațională de Asistență Maritimă pentru Navigație, deschisă spre
semnare în perioada 27 ianuarie 2021 – 26 ianuarie 2022,
semnată de România, la Paris, la 23 septembrie 2021
În conformitate cu prevederile art.95  din Regulamentul Camerei Deputaţilor, republicat, cu modificările şi completările ulterioare, Comisia pentru transporturi şi infrastructură a fost sesizată pentru dezbatere pe fond cu proiectul de Lege pentru ratificarea Convenției privind Organizația Internațională de Asistență Maritimă pentru Navigație, deschisă spre semnare în perioada 27 ianuarie 2021 – 26 ianuarie 2022, semnată de România, la Paris, la 23 septembrie 2021, transmis cu adresa nr. PLx 217/2022 din 26 aprilie 2022.
Potrivit prevederilor art.75 alin.(1) din Constituţia României, republicată, Camera Deputaţilor este prima cameră sesizată.
Consiliul Legislativ, prin adresa nr. 350/04.04.2022 a avizat favorabil actul normativ, cu observaţii şi propuneri.
Proiectul de lege are ca obiect de reglementare ratificarea Convenției privind Organizația Internațională de Asistență Maritimă pentru Navigație, deschisă spre semnare în perioada 27 ianuarie 2021 – 26 ianuarie 2022, semnată de România, la Paris, la 23 septembrie 2021. Dispozițiile relevante ale Convenției fac referire la definiții, obiectiv, funcționare, reglementarea calității de membru, cadru instituțional (Adunare Generală, Consiliu, Comitete, Secretariat, reguli de vot), statutul de limbă oficială, aspectele financiare, imunități ale organizației, soluționarea diferendelor, clauze finale. Prin participarea la viitoarea organizație, România își asumă respectarea standardelor privind asistența maritimă pentru navigație, ceea ce se va reflecta în creșterea nivelului de siguranță a navigației în zona de jurisdicție a României la Marea Neagră. Totodată, România își asumă și plata unei contribuții anuale.

Potrivit prevederilor art.62 din Regulamentul Camerei Deputaţilor, republicat, Comisia pentru transporturi şi infrastructură a examinat proiectul de lege în şedinţa din 10 mai 2022.

La lucrările comisiei au fost prezenţi deputaţii conform listei de prezenţă.
La dezbaterile comisiei au participat, în calitate de invitaţi, reprezentanți ai Ministerului Transporturilor și Infrastructurii.
În urma dezbaterilor şi a opiniilor exprimate, membrii Comisiei pentru transporturi şi infrastructură au hotărât, cu unanimitate de voturi, adoptarea proiectului de Lege pentru ratificarea Convenției privind Organizația Internațională de Asistență Maritimă pentru Navigație, deschisă spre semnare în perioada 27 ianuarie 2021 – 26 ianuarie 2022, semnată de România, la Paris, la 23 septembrie 2021.
În raport de obiectul şi conţinutul său, proiectul de lege face parte din categoria legilor ordinare.
PREŞEDINTE,                                      SECRETAR,

                         Cătălin Drulă                                    Zacharie Benedek
Consilier parlamentar, Monica Gabriela Tudor

